**DOMAČE BRANJE: ALBUM 14 : 15 : 16** - rešitve

Navodilo za samostojno delo

Pri samostojnem delu sledi navodilom korak za korakom. Naloge so razdeljene tako, da predvidevajo obravnavo domačega branja skozi posamezna besedila. Vse odgovore pišeš v književno mapo. Naloge izvajaj dosledno in natančno tako, da prebereš navodilo ter v besedilu poiščeš odgovor.

Uvodni del

Naslovnica prikazuje spiralo iz knjig, ki se iz samega središča vije lahko v nedogled. To lahko pomeni več stvari: nepregledna množica zgodb, zgodbe nimajo konca, vsak ima svojo zgodbo, vsaka zgodba se nekoga dotakne ob pravem času, človek je vedno ustvarjal in vedno bo …

Tako naslovnica kot notranjost posnemata računalniško postavitev z oblikovanjem besedila na papirju in z dodanimi ikonami. Pri izbiri barv prevladujejo hladni odtenki zelene, dodane pa so jim tople barve.

To je antologija sodobne slovenske mladinske kratke proze.

Antologija pomeni izbor ali nabor besedil. Vsa ta besedila so sodobna, nastala so v zadnjih nekaj desetletjih, kar pomeni, da spadajo v obdobje sodobne slovenske književnosti. Ker so namenjena mladini (obdobje zadnje triade), so mladinska. Ker so zgodbe/pripovedi spadajo v epiko ali prozo (literarna zvrst).

1. Samostojno delo – vsak po svoji presoji.

Obravnava besedil

**DOMAČA NALOGA ZA BRALNO ZNAČKO**

Je. Da je temu tako, izvem iz dodatka ob koncu knjige, poleg tega je avtor pesnik in pisatelj. Trenutno je eden vidnejših avtorjev, ki pa zavzema tudi pomembne družbene funkcije (po spletu poišči podatke o njem).

Sodobne pesmi so lahko zelo kratke in igrive. Tudi v tem primeru je tako. Bralcu postavljajo več vprašanj kot odgovorov. Ohranjena pa je verzna oblika.

**ČE PALICO POSADIŠ NA PRAVO MESTO, TUDI IZ NJE ZRASTE PAMET**

Neža je sramežljivo dekle, ki ne sili v ospredje. Skrbi jo, kako bodo njeni sošolci, predvsem pa sošolke reagirale na njen nastop. Ima zelo veliko tremo, saj ni prepričana v svoje sposobnosti in strah jo je sodbe drugih. Pred nastopom je povsem nesamozavestna. Med samim nastopom pa se je spomnila maminih besed, da v življenju bo še veliko nestrpnih ljudi, ki je ne bodo podpirali, ampak ji bodo metali polena pod noge. Prav zato se ni vredno obremenjevati zaradi njih. Mati jo je želela spodbuditi, da naj da od sebe največ, kar zmore. Zato se Nina odloči, da bo svoje strahove dala na stran in pokazala vse kar zna.